  Туспуктэм: Данил Кузнецов Наталия Сильвестрова 12+ Атыкай музъемез утисьлэн нуналаз Ижкарысь Драгунов оружейниклэн сквераз «Зарница отцов. Защитники Отечества» элькун шудонлэн (12+) берпуметӥ люкетэз ортчиз. Вормон понна 30 команда нюръяськиз. Ужрадэ ивортодэтъя «Удмуртия» агентстволэн корреспондентэз вуылӥз. Атайёс но пиос 10 ӵошатскон люкетъёс пыр ортчизы, кужымзэс, юн мылкыдзэс но чиданзэс возьматӥзы. Соос мишене ыбылӥзы, гиряос ӝутказы, противогаз дӥсяса, кӧт вылазы нюжтӥськыса ветлӥзы. «Трасса тунсыко, секыт вал, ваньмы жадимы. Таязэ милемлы удалтӥз, ми нырысетӥ бызьылӥмы. Туэ воштӥськонъёс пыртӥзы, со милемлы туж кельшиз. Ми малпаськом, тунсыко мед луоз шуыса, воштӥськонъёс котькуд ар пыртылоно » Станислав Купцов, Ижкарысь 85 номеро школалэсь пыриськись Озьы ик скверын солдат кырӟанъя «Когда поют солдаты…» элькун фестиваль (6+). Учкисьёс азьын 16 хоръёс кырӟазы. Фото: Данил Кузнецов Тодэ вайытом, Ижкарын Атыкай музъемез утисьлэн нуналаз Ялан ӝуась тыл доры сяська понизы. Тегъёс: Спорт ӵошатсконъёс праздникъёс Ижкар Удмуртия  